Доклад за дейността на НЧ,, Яне Сандански-1946“

 с. Генерал Тодоров, общ. Петрич

 за периода от 01.01.2022г до 31.12.2022г.

 2022 година беше изпълнена с разнообразна дейност ,с много съществени изяви и значима културно масова дейност. Изминалата година беше период, в който не просто съхранихме наследената читалищна дейност, но се опитахме да я осъвременим и обогатим, водени от стремежа да утвърдим ролята на читалището като водеща в духовния живот на селото ни.

 Броят на читалищните членове за 2022 година е 62ма.Бяха проведени две редовни общи събрания-Годишно отчетно събрание на 20.01.2022година и Отчетно изборно събрание на 20.05.2022година.Новоприетите членове на Читалището са 11.

 Приоритет на новоизбраното Настоятелство беше възраждане на традициите и заздравяване на връзката подрастващото поколение, разумно използване на финансовите средства и организиране на дейности за изпълнение на заложените в културния календар изяви и събития. Членовете на Настоятелството работиха с постоянство и отговорност през отчетния период. Бяха проведени 8 заседания на настоятелството

По всеки важен въпрос бе съгласувано мнение. В основата на дейността на Настоятелството и ПК стояха принципите: участие, отговорност, сътрудничество, зачитане, диалог, прозрачност.

Работата в екип беше водеща в дейността ни.

 През отчетната 2022 г. дейността на НЧ,, Яне Сандански-1946“ бе подчинена на основната цел на читалището-събиране,

съхраняване и разпространяване на фолклорните традиции и обичаи чрез участията на самодейците ни в местни, регионални и международни прояви и фестивали.

 Основните дейности на НЧ,, Яне андански-1946“ са : библиотечна, художествено творческа и културно масова.

 Книжният фонд на читалищната библиотека наброява 3578 бр. Регистрираните редовни читатели са 39.През отчетния период са закупени 11 нови книги.-детска литература.

 Читалището ни работи с деца и учащи, работещи, безработни и пенсионери. Самодейците ни са хора, различни по пол ,възраст и образование, но обединени от любовта към българския фолклор, от желанието им да съхранят, разпространят и предадат на идните поколения българските традиции и обичаи.

 На сцените и фейсбук страницата ни показваме на всички как читалището в . Генерал Тодоров съхранява и възражда всичко най-хубаво от българския фолклор.Редица прояви доказват на какво са способни самодейците,подпомагани от приятели,от членове на читалището и от множество жители на родното ни село.

 Една от съществените страни на читалищната дейност е художествено творческата дейност.Към читалището функционират следните самодейни колективи. За любителско художествено творчество.- МПГ,,Струма“ с ръководител Стоян Вангелов,ЖФГ за автентичен фолклор,,Яковските баби“ с ръководител Гуна Кацарска и любителска женска група за народни хора с ръководител Вангелия Стойкова.

 Със своите изяви и спечелени награди самодейците на НЧ,,Яне Сандански-1946“ многократно доказаха,че са на високо ниво. В читалището ни кипи живот,самодейците ни не жалят труд и време,защото носят любовта към българския фолклор в душите си. През изминалата 2022 г. колективите ни имаха изяви в местни, регионални, национални и международни фестивали, концерти, конкурси, чествания, събори.

Местни-Атанасов ден-курбан на селото ,Бабинден, Трифон Зарезан-зарязване и организиране на конкурс за домашно вино.,Ден на самодееца,Трети март,.8 март и деня на славянската писменост и култура бяха отбелязани с рецитали и конкурси за детска рисунка.Беше спазена и традицията с пресъздаване на обичая Лазаруване и хвърляне на венчета на Цветница..През 2022 г за седма година поред на Велики четвъртък децата от селото участваха в мероприятието ,организирано от читалището,,Шарен Великден“.Участвахме в Благотворителни концерти в с.Михнево,с.Кавракирово и с.Беласица ,бяхме поканени и взехме участие в празничните програми за съборите на селата Долна Рибница и Струма.Отблязахме подобаващо и нашия събор за Св.Пантелеймон..На 12 май МПГ,,Струма“ беше гост на 3кл.в открит урок по музика в ОУ,,Св.св.Кирил и Методий“с.Марикостиново..

 За пръв път миналата година направихме възстановка на обичая ,,Зажънване на първи сноп“,който беше отразен от местната кабелна телевизия БАЦ.

 През месец октомври на ,Световния дн на хляба-16 .10,организирахме първото издание на Фолклорен празник,,Някога…Когато хлябът имаше душа“ и ще положим усилия този празник да влезе в Културния календар на общината.Събитието беше отразено от местните телевизии,Високата оценка на общественото мнение ни задължава да продължим и доразвиваме този празник.

 През изминалата година имахме много изяви в редица фестивали -,,Златен грозд“-Мелник,,,Сеславска пролет“-Сеславци, ,,Шопски наниз“-Костинброд,,,Песни от извора“Петрово,,,Пирин пее“-Предел,,,Свири ми се,пее ми се“Баня,,,С хляб ,вино и песен“ Симитли,,, Разметаница пее и танцува“ Бобов дол, ,,Малешево пее и танцува“ Микрево.

Колективите ни имат творчески постижения, с които могат да се похвалят. За всичките ни участия бяхме отличени с много награди, които отразяват дейността ни.

МП Г,, Струма“ с награди от ,,Разметаница пее и танцува“ Бобов дол ,,,Свири ми се ,пее ми се“ с. Баня ,,,С хляб, вино и песен“ Симитли, ,,Песни от извора“ с. Петрово, участие в заключителния концерт на ,,Пирин пее“

ЖФГ за автентичен фолклор,,Яковските баби“ с награди от фестивалите в с. Микрево, с. Баня и гр. Бобов дол, с. Петрово

Участниците от клуб,,Сръчковци“ с удоволствие се включват в мероприятията, организирани от читалището и в работилниците през м. февруари и м. декември.

 Материално техническата на читалището е много важна част за осъществяване на неговата дейност. НЧ,,Яне Сандански-1946“ се помещава в двуетажна масивна сграда.Читалището разполага с библиотека,голям читалищен салон,кино-кабина,ритуална зала,2бр.гримьорни и складови помещения.

Ръководството и самодейците ще продължаваме да полагаме грижи и усилия за обогатяване на читалищната дейност,за развитие на творческите способности и за задоволяване на културните интереси и потребности на населението.

Много неща са направени и остават още много,които търсят своето решениеНадяваме се на помощ от страна на повече хора и институции,които да бъдат подкрепа в трудната работа за благото на народа.

 Благодарим на всички,които творят днешната история на НЧ,,Яне Сандански-1946“с.Генерал Тодоров.